Neuvoston asetus (EY) N:o 2517/2000, annettu 9 päivänä marraskuuta 2000, yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2000 annetun asetuksen (EY) N:o 2742/1999 muuttamisesta



Virallinen lehti nro L 290 , 17/11/2000 s. 0003 - 0005



Neuvoston asetus (EY) N:o 2517/2000, annettu 9 päivänä marraskuuta 2000, yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2000 annetun asetuksen (EY) N:o 2742/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92(1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo seuraavaa: (1) Asetuksessa (EY) N:o 2742/1999(2) vahvistetaan yhteisön vesillä sovellettavat eräiden kalakantojen ja kalakantaryhmien kalastusmahdollisuudet ja niihin liittyvät edellytykset. (2) Euroopan yhteisön ja Viron tasavallan välisiä kalastussuhteita koskevan sopimuksen puitteissa(3) yhteisölle myönnetään 600 turskatonnin lisämäärä Itämerellä. (3) Vuotta 2000 koskeva villakuoreen suurin sallittu saalis Grönlannin vesillä on vahvistettu Grönlannin, Islannin ja Norjan allekirjoittamalla kolmenvälisellä sopimuksella 975000 tonniksi, josta Grönlannin osaksi tuleva kiintiö on 107500 tonnia, mistä syystä yhteisön osaksi tulevaa kiintiötä on mukautettava. (4) Amerikan trooppisten tonnikalojen suojelukomissio (IATTC) hyväksyi viimeisimmässä, 12-16 päivänä kesäkuuta 2000 pidetyssä vuosikokouksessaan keltaevätonnikalan pyyntirajoituksen vuodeksi 2000 ja muutti vuonna 1999 hyväksyttyä isosilmätonnikalan väliaikaista pyyntirajoitusta. Yhteisön, jonka liittymisprosessi IATTC:hen on kesken, olisi tehtävä yhteistyötä kyseisen järjestön kanssa kaikissa kalavarojen säilyttämistä koskevissa kysymyksissä toteuttamalla nämä toimenpiteet. (5) On tarpeen määritellä selkeämmin ne Koillis-Atlantin maantieteelliset alueet, joilla sillin pyynti on sallittua. (6) Asetus (EY) N:o 2742/1999 olisi muutettava vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 2742/1999 seuraavasti: 1) Korvataan 3 artiklan 3 kohdassa oleva kohta ">TAULUKON PAIKKA>" seuraavasti: ">TAULUKON PAIKKA>" 2) Korvataan tässä liitteessä I olevalla kohdalla liitteessä I A oleva vastaava kohta. 3) Muutetaan liite I C seuraavasti: - Korvataan kohdan "Silli, alue I, II" alaotsikossa "Erityisedellytykset" oleva ilmaisu "Färsaarten vedet" ilmaisulla "Färsaarten vedet, mukaan luettuna ICES-alue Vb 62° pohjoista leveyttä pohjoispuolella". - Korvataan tässä liitteessä II olevalla kohdalla vastaava kohta. 4) Muutetaan liite I F seuraavasti: - Korvataan tässä liitteessä III olevilla kohdilla vastaavat kohdat. - Lisätään tässä liitteessä IV olevat kohdat. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä marraskuuta 2000. Neuvoston puolesta Puheenjohtaja J. Lang (1) EYVL L 389, 31.12.1992, s. 1, asetus sellaisena kuin se on viimeksi muutettuna asetuksella (EY) N:o 1181/98 (EYVL L 164, 9.6.1998, s. 1). (2) EYVL L 341, 31.12.1999, s. 1, asetus sellaisena kuin se on viimeksi muutettuna komission asetuksella (EY) N:o 1902/2000 (EYVL L 228, 8.9.2000, s. 50). (3) EYVL L 332, 20.12.1996, s. 16. LIITE I >TAULUKON PAIKKA> Erityisedellytykset: Edellä mainittujen kiintiöiden rajoissa ei seuraavilla alueilla saa ylittää alla mainittuja määriä: >TAULUKON PAIKKA> LIITE II >TAULUKON PAIKKA> LIITE III >TAULUKON PAIKKA> LIITE IV >TAULUKON PAIKKA> Erityisedellytykset: Kun alueella suoritettu pyynti on saavuttanut 240000 tonnia, kalastus on kiellettävä seuraavilla alueilla: - Se alueen osa, joka sijaitsee 23° pohjoista leveyttä pohjoispuolella. - Se alueen osa, jonka rajoina ovat 5° pohjoista leveyttä, 5° eteläistä leveyttä sekä 85° läntistä pituutta.